Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 95:1-11
95 Ee bóya, tóganga na esengo mpo na Yehova!+Tóganga na koganga ya bolongi mpo na Libanga ya lobiko na biso.+2 Tókende liboso ya elongi na ye na matɔndi;+Tóganga na koganga ya bolongi elongo na mindule mpo na ye.+3 Mpo Yehova azali Nzambe monene+Mpe Mokonzi moko monene likoló ya banzambe mosusu nyonso,+4 Bisika ya bozindo mpenza ya mabele ezali na lobɔkɔ na ye+Mpe bansɔngɛ ya bangomba ezali ya ye;+5 Mbu, oyo ye moko asalaki, ezali ya ye+Mpe mabɔkɔ na ye moko esalaki mabele ya kokauka.+6 Ee bókɔta, tósambela mpe tógumbama;+Tófukama+ liboso ya Yehova Mokeli na biso.+7 Mpo ye azali Nzambe na biso, mpe biso tozali bato na ye oyo azali kobatela lokola bampate na esika ya koleisa bibwɛlɛ matiti.+Lelo oyo, soki boyoki mongongo na ye,+8 Bókómisa motema na bino makasi te lokola na Meriba,+Lokola na mokolo ya Masa na esobe,+9 Ntango bankɔkɔ na bino bamekaki ngai;+Bamekamekaki ngai, bamonaki mpe mosala na ngai.+10 Mbula ntuku minei (40) nayokaki libota yango mpii,+Bongo nalobaki ete:“Bazali bato oyo motema na bango ezali kowayawaya,+Mpe bayebi banzela na ngai te”;+11 Baoyo nalapelaki ndai na nkanda na ngai+ ete:“Bakokɔta na esika na ngai ya kopema te.”+
lin_Latn lin_Latn lin_Latn lin_Latn